Адыгэ хабзэр здынэмысрэ зыдэмыIэбэ плIан­пэрэ адыгэ гъащIэм иIэкъым, Iуэху жьгъей цIыкIуу къытфIэщIхэм я деж нэсу. Ар пщалъэм и мызакъуэу, икIи пщIэщ, щIыхьщ, нэмысщ, цIыхур цIыху зыщI гулъытэ дахэщ. Адыгэ хабзэм утепсэлъыхьыну тыншкъым. Ар зыхэпщIэн хуейщ, уи гумрэ уи псэмрэ дыхьэу. Хабзэр ягъэзащIэ, зэрахьэ, яхэлъщ, я гум щахъумэ хуэсакъыу, иригушхуэу, армыхъумэ псалъэ дыгъэлкIэ ягъэбатэркъым. Аращ, дауи, адыгэхэм щIыжаIэр: «Хабзэр бзэгупэкIэ зэрахьэркъым».

#Адыгэ_Хабзэ

МафIэдз Сэрэбий